cyanic-selkie/wikianc huggingface dataset:
Aleksandra Kislova
Biogrāfija
Diemžēl vēlākajos gados šos panākumus nav izdevies atkārtot. PSRS sieviešu šaha čempionātos Kislova vairs neizcīnīja godalgotās vietas: 1971. gadā viņa dalīja 6.-8. vietu, 1972. gadā dalīja 9.-12. vietu, 1973. gadā dalīja 8.-10. vietu, 1974. gadā bija 13. vietā, 1976. gadā palika 18. vietā, bet 1977. gadā ieņēma 10. vietu. Divas reizes pēc kārtas viņa uzvarēja Krievijas PFSR sieviešu šaha čempionātos (1974, 1975). Krievijas PFSR komandas sastāvā uzvarējusi PSRS komandu šaha čempionātā 1975. gadā un bijusi otrā 1967. gadā. Kopā ar sporta biedrības Trud komandu izcīnījusi sudraba (1966) un bronzas (1974) medaļas PSRS komandu kausa izcīņā šahā. Starptautiskajos sieviešu šaha turnīros bijusi 3. vietā Petrozavodskā (1966), 2. vietā Ļipeckā (1974) un dalījusi 2.-3. vietu Čerepovecā (1975).
Jermolajevs
Jermolajevs (ru, no personvārda Jermolajs (Ермолай); sieviešu dzimtē Jermolajeva (Ермола́ева)) ir krievu cilmes uzvārds. Cilvēki ar šo uzvārdu:
Antiohijas patriarhāts
Antiohijas baznīcas kanoniskajā teritorijā ietilpst šādas valstis: Sīrija, Libāna, Irāka, Irāna, Kuveita, Turcija (daļēji), Apvienotie Arābu Emirāti, Bahreina, Omāna, Katara, kā arī astoņas eparhijas citos kontinentos. Baznīcā pārsvarā tiek izmantots bizantiešu rits (taču ārzemēs pastāv arī rietumu rita antiohiešu draudzes). Dievkalpojumi notiek arābu, grieķu, kā arī turku un angļu valodā. Tiek izmantots jaunais Jūlija kalendārs.
Kurts fon Šleihers
Kurts Ferdinands Frīdrihs Hermanis fon Šleihers (de, dzimis, miris ) bija vācu ģenerālis un politiķis. Vācijas kanclers no 1932. līdz 1933. gadam. Šleihers bija pēdējais Veimāras republikas kanclers pirms Ādolfa Hitlera. Nogalināts Garo nažu naktī.
Krakatau
Krakatau (id) ir vulkāns Zunda šaurumā starp Javas un Sumatras salām Indonēzijā.
Vulkāns ir ievērojams ar to, ka izvirduma laikā tas eksplodēja un izraisīja milzīgu cunami vilni. Kopējais cilvēku upuru skaits tiek lēsts ap 36,4 tūkstošiem. Tas bija viens no cilvēces pastāvēšanas laikā lielākajiem izvirdumiem. Izvirduma laikā tika iznīcināta aptuveni divas trešdaļas no vulkāniskās salas, kur atrodas Krakatau. Izvirduma izraisītais troksnis bija dzirdams līdz pat 5000 km attālumā no vulkāna.
Larsen
Larsen ir oriģinālā rakstība vairākiem ģermāņu cilmes uzvārdiem. Tas var būt:
Krakatau
Krakatau izvirdums Indonēzijā
Krakatau izvirdums izsauca milzīgu cunami, kas iznīcināja piekrastes ciematus, Zunda šaurums bija pieblīvēts ar pumeka un vulkānisko pelnu masām, bet 1930. gadā jau varēja novērot jaunas vulkāniskās salas pacelšanos virs jūras līmeņa.
Durvis, kas tev atvērtas
"Durvis, kas tev atvērtas" ir 1984. gadā Latvijas PSR Rīgas Kinostudijā uzņemta divsēriju televīzijas spēlfilma. Filmas režisors ir Pēteris Krilovs.
Sižets
Viens no Latvijas kolhoziem. Kolhoza priekšsēdētājai Elmai Eipurei un galvenajam agronomam Kasparam ir dažādi uzskati par lauku attīstības ceļiem.
Fertē—Hanšāgas nacionālais parks
Nacionālā parka apkārtnē ligzdo vairāki putni, kā, piemēram, lielais baltais gārnis, rudais gārnis, karošknābis un meža zoss, kopumā ezera apkārtnē ligzdo ap 300 putnu. Migrācijas sezonā šajā apkārtnē parādās arī sloku dzimtas putni. Reti novērotas arī sarkankakla zosis, jūras ērglis un lauku lija. Ezerā mīt līdakas, kazes un pīkstes. Pļavās uz rietumiem no ezera aug tādi reti augi kā dzeltenā dzegužkurpīte, mušu ofrīda un ungāru īriss, kā arī sastopamas vairākas tauriņu sugas.
Igaunijas latvieši
Vēsture
Darbojās 11 latviešu biedrības ar apmēram 630 biedriem. Nodibināti vairāki dziedātāju kori,dramatiski pulciņi un bibliotēkas.
Tartu
Sevišķi izcilu vietu latviešu dzīvē Tartu ieņēmusi ar savu universitāti. Te studējuši liels skaits latviešu un tajā darbojušies arī par mācības spēkiem. Līdz 1918. gadam Tērbatas Universitātē mācījušies 1334 latvieši dažādās fakultātēs. Tērbatā nodibināta arī 1870. gadā vecākā latviešu studentu korporācija Lettonia, vēlāk Lettgallia, Latvia un Ventonia. Kā pirmais students, cik zināms, latviešu starpā minams Kārlis Viljams, tad Arnolds Velligs (1805.-1809.), Kristaps Laimiņš (1808.—1810.), Rihards Laimiņš, kas studējis te no 1820. līdz 1822. gadam medicīnu, kādu laiku izpildījis universitātes prorektora vietu.
Repina institūts
Fakultātes
Grafikas — šajā fakultātē darbojas grāmatu un molberta grafikas darbnīcas.
Sudoku matemātika
Pārskats
Sudoku mīklu matemātiskā analizēšana iedalās divās galvenajās jomās: analizējot sadaļas aizpildot a) rūtiņas;  b) puzli. Rūtiņu analīze lielā mērā vērsta uz iespējamo risinājumu dažādiem variantiem, tos uzskaitot. Puzles analīze koncentrējas, ņemot vērā skaitļu vērtības. Metodes, kuras izmanto, ir līdzīgas: kombinatorika un permutācija. Tās tiek risinātas ar programmēšanas programmām.
Laņcuta
Laņcuta ir pianista Teodora Lešeticka (Theodor Leschetizky, 1830 - 1915) dzimtā pilsēta.
Fašisma gāšana Itālijā
Musolīni gāšanas plānošana
Maija beigās sākās slepenas karaļa konsultācijas ar liberālās ēras (pirms 1922. gada) politiķiem. Jūnijā karalia tikā ar vienu no ietekmīgākajiem fašistu vadoņiem Dino Grandi, kam bija savs plāns Musolīni gāšanai. Grandi ierosināja atcelt Musolīni, izveidot valdību bez fašistiem, lauzt savienību ar Vāciju un pāriet Sabiedroto pusē. Neizlēmīgais karalis uzstāja, ka viņu ierobežo konstitūcija, kas prasīja parlamenta vai Lielās Fašisma Padomes balsojumu par Musolīni atcelšanu no valdības vadītāja amata. 19. jūnijā notika valdības sēde, kurā viens no ietekmīgākajiem rūpniekiem, komunikāciju ministrs Vitorio Čini pieprasīja kara beigas un atkāpās no amata. 10. jūlijā Sabiedroto desants izsēdās Sicīlijā, itāļu un vācu sākotnējā pretestība tika pārvarēta. 16. jūlijā Musolīni atļāva slepenu sarunu uzsākšanu ar Sabiedrotajiem. Sicīlijas neveiksmīgā aizsardzība šokēja arī vadošos fašistus, kuru vidū sāka rasties dažādi plāni par režīma un kara tālāko gaitu. Daži bija gatavi atcelt Musolīni, citi vēlējās ciešāku sadarbību ar Vāciju. Pēc tikšanās ar partijas vadoņiem, Musolīni piekrita sasaukt Fašisma Lielo Padomi jūlija beigās.
20. jūlijā Romā ieradās Dino Grandi. Viņš bija sagatavojis deklarācijas projektu, kurā, ņemot vērā smago situāciju valstī, aicināja visu militāro un politisko varu nodot karalim. Grandi dokuments atklāti neaicināja gāzt Musolīni un fašismu, taču varas nodošanas karalim netieši to arī nozīmētu. 21. jūlijā Musolīni pavēlēja informēt partijas vadoņus par Fašisma Lielās Padomes sasaukšanu.
Somu līča austrumu nacionālais parks
<mapframe text="Somu līča austrumu nacionālais parks" width=300 height=300 zoom=8 > { "type": "ExternalData", "service": "geoshape", "ids": "Q2554309" } Somu līča austrumu nacionālais parks (fi) ir 1982. gadā izveidots nacionālais parks Somijas dienvidaustrumos, Kimenlākso piekrastes salās.
Saksijas kūrfirstiste
Albertīnu un Ernestīnu cīņas
Impērijas kūrfirstu zemēm sākotnēji bija noteikts vecākā dēla mantošanas princips, kas nozīmēja, ka dinastijas zemes netiek sadalītas mantinieku vidū, bet paliek vecākā dēla valdījumā. Tas ļāva Saksijai ilgstoši būt par vienu no svarīgākajām valstīm impērijā. Tomēr pēc Frīdriha I nāves 1428. gadā sākās konflikti viņa dēlu starpā, kas sākotnēji bija apņēmušies valdīt kopīgi. 1445. gada Altenburgas līgumā brāļi sadalīja Vetīnu valdījumus, taču jau 1446. gadā starp brāļiem sākās karš, kas beidzās 1451. gadā. Pēc Frīdriha II nāves 1464. gadā konflikts turpinājās un tika atrisināts tikai 1485. gada 26. augustā, kad ar Leipcigas līgumu Frīdriha II dēli Alberts un Ernests sadalīja Saksijas zemes - vecākajam brālim Ernestam tika Saksijas kūrfirstiste un elektora tiesības, bet jaunākajam dēlam Albertam tika Saksijas hercogiste. Tā aizsākas Vetīnu dinastijas dalījumu Ernestīnu un Albertīnu līnijās. Sākotnēji spēcīgāka bija vecākā brāļa, Ernestīnu līnija, taču pēc 1547. gada kara, kūrfirsta tituls un elektora tiesības pārgāja jaunākā brāļa Albertīnu līnijai. Saksijas sadalīšanās padarīja to vājāku politiskajos cīniņos ar Hoencollernu dinastijas Brandenburgas markgrāfiem.
Aleksandrs Jaunbērzs
Aleksandrs Jaunbērzs ( — ) bija latviešu politiķis. Bijis Latvijas Satversmes sapulces deputāts un Rīgas apriņķa valdes priekšsēdētājs, Latviešu zemnieku savienības biedrs.
Gemini 6A
Lidojuma gaita
Gemini 6A veica manevru sēriju un pietuvojās Gemini 7. 270 minūšu laikā abi kuģi pietuvojās attālumā no 90 m līdz 30 cm.
Amblin Entertainment
Amblin Entertainment ir ASV kompānija, kas nodarbojas ar kino un televīzijas produkciju producēšanu. Kompāniju 1970. gadā izveidoja Stīvens Spīlbergs kopā ar producentiem Ketlīnu Kenediju un Frenku Maršalu. Kompānija nodarbojas tikai ar producēšanu un nekad nav izlaidusi nevienu savu filmu.
Egils Skallagrimsons
Dzīvesgājums
Uzskata, ka Egils Skallagrima dēls ir dzimis klana vadoņa Skallagrima un viņa sievas Beras ģimenē Borgā (Borgarbyggð), Islandē pirms 910. gada. Teika stāsta, ka jau bērnībā viņš spēkā, auguma un dzejas talantā pārspējis savus vienaudžus un sacenties ar pieaugušajiem vīriem. Jau septiņu gadu vecumā ar kara cirvi nogalinājis savu rotaļu biedru par krāpšanos bumbas spēlē. 15 gadu vecumā viņš pametis tēva mājas Islandē un ar savu brāli Torolfu (Þórólfur) devies uz Norvēģiju, kur iestājies ķēniņa Haralda dienestā.
Dzīves nogali pavadīja sava brāļa Torolfa meitas ģimenē pie Reikjavīkas. Tur viņš Mosfellsbær kalnā apracis dārgumu lādi, kuru vēlāk velti meklējuši.
Ropčices-Seņdzišovas apriņķis
Ropčices-Seņdzišovas apriņķis ir apriņķis Polijā, Piekarpatu vojevodistē. Apriņķis robežojas ar Piekarpatu vojevodistes Melecas, Kolbušovas, Žešovas, Stšižovas un Dembicas apriņķiem.
Salaspils kodolreaktors
Zinātniskā vērtība
Radiācijas kontūrs pie Salaspils kodolreaktora tika plaši izmantots radiācijas fizikā, ķīmijā, bioloģijā un radiācijas tehnoloģisko procesu izstrādē. LZA ārzemju loceklis Oļģerts Dumbrājs rakstījis, ka Salaspils kodolreaktorā tika iegūti interesanti un nozīmīgi rezultāti kodolfizikā, cietvielu fizikā, radiācijas kontūra izveidē.
Kodolreaktors bija atvērts viesiem un to apmeklējuši aptuveni 50 000 cilvēku, galvenokārt skolēni.
Somi (Bērzpils pagasts)
Apdzīvotā vieta atrodas pie autoceļa V493 (Ruskulova–Bērzpils).
Aleksandrs Tormasovs
Dzīvesgājums
Dzimis 1750. gada 14. septembrī Maskavā flotes leitnanta Pjotra Tormasova ģimenē. 1762. gadā kļuva par pāžu galmā, 1772. gadā sāka karadienestu Vjatkas musketieru pulkā, 1777. gadā kļuva par Somijas jēgeru bataljona komandieri, 1784. gadā par Aleksandrijas huzāru pulka komandieri. 1785. gadā bija brīvmūrnieku militārās ložas "Minevra" sekretārs.
Smarhoņa
Smarhoņa jeb Smorgoņa  ir pilsēta Baltkrievijas rietumos uz ziemeļaustrumiem no Grodņas.
Emlyon Business School
Emlyon Business School (fr) ir starptautiska biznesa augstskola ar vairākām universitātes pilsētiņām, kas atrodas Ekilī pie Lionas, Parīzē, Sentetjēnā, Kasablankā, un Šanhajā. EM Lyon dibināta 1872. gadā.
Liedags
Liedags var būt:
FC Lugano
FC Lugano ir Šveices futbola klubs no Lugāno. Klubs ir dibināts 1908. gadā, pašlaik spēlē Šveices Superlīgā. Mājas spēles aizvada Cornaredo stadionā. Kluba futbolisti ir trīs reizes kļuvuši par Šveices čempioniem un trīs reizes izcīnījuši Šveices kausu.
Zorans Tošičs
Serbijas futbola izlasi pārstāvējis no 2007. līdz 2016. gadam. Piedalījies 2008. gada vasaras olimpiskajās spēlēs un 2010. gada FIFA Pasaules kausā.
Kirsans Iļumžinovs
FIDE prezidents
Kopš 1995. gada novembra līdz 2018. gada oktobrim Iļumžinovs bija Starptautiskās šaha federācijas (FIDE) prezidents. Viņa prezidentūras sākums nebija viegls šaha pasaulei, jo blakus FIDE pastāvēja arī Profesionālā šaha asociācija, un reāli eksistēja divi paralēli Pasaules čempioni šahā ar saviem izcīņas cikliem. Taču Iļumžinovam izdevās pārvarēt šīs grūtības. Tā kā šaha sacensībām trūka sponsoru, tad Iļumžinovs izcēlās kā daudzu spēcīgāko šaha sacensību sponsors. Jau pirms savas ievēlēšanas prezidenta amatā viņš bija galvenais Pasaules šaha olimpiādes sponsors Maskavā 1994. gadā. Pēc savas ievēlēšanas Iļumžinovs organizēja Elistā maču par Pasaules šaha čempiona nosaukumu 1996. gadā un Pasaules šaha olimpiādi 1998. gadā, bija galvenais sponsors Pasaules šaha čempionātiem pēc izslēgšanas sistēmas 1997., 1998. un 1999. gados. Lai gan dažādos laikos Iļumžinovs tika kritizēts no vairākiem vadošajiem šahistiem, tostarp arī no Anatolija Karpova un Garija Kasparova, tomēr Iļumžinovam izdevās vairrākārt pārvēlēties FIDE prezidenta amatā (2006, 2010). Arī abi Pasaules šaha čempionu tituli tika apvienoti vienā, kad 2006. gadā notika Vladimira Kramņika un Veselina Topalova mačs. Kramņiks uzvarēja ar 8½:7½ un kļuva par FIDE Pasaules čempionu šahā, izbeidzot divvaldību šaha pasaulē. Pēc šī mača FIDE atgriezās pie stingrākas un pārdomātākas Pasaules šaha čempiona izcīņas kārtības gan vīriešiem, gan sievietēm. Iļumžinovs ir daudzkārt viesojies Latvijā, lai veicinātu šaha attīstību. Viņš ir atklājis tradicionālos starptautiskos šaha turnīrus «Liepājas rokāde», «RTU Open», kā arī bijis oficiālā vizītē Saeimā, lai panāktu plašāku valsts atbalstu šaham.
Pūķa ola. Sātanisks stāsts
"Pūķa ola. Sātanisks stāsts" ir uzņemta Latvijas mākslas filma. Filmas režisors ir Tālivaldis Margēvičs. Filma uzņemta pēc Regīnas Ezeras stāsta "Pūķa ola" motīviem.
Sižets
Jaunsaimniece Laima Kārkliņa, iegriežoties kaimiņu mājās, atrod savas draudzenes, izputējušā kolhoza "Komunisma ceļš" bijušās lopkopes Ievas Lakstīgalas un viņas kādreizējā drauga, bijušā traktorista Apolona Alelujeva līķus. Izmeklētājs Lukturis, izmeklējot šīs mīklainās nāves apstākļus, sastopas ar noslēpumaino rakstnieci, kas palīdz izskaidrot baisās nakts liktenīgo apstākļu sakritību. Ievas un Apolona, latvietes un krieva traģisko mīlas stāstu un mīklaino nāvi, sensācijas alkstošie žurnālisti pārvērš starptautiskā skandālā.
Pētera I nams
Virs pievienotās Rīgas nocietinājumu vaļņa daļas tika izveidots Gaisa dārzs. Ēkas celtniecība tika pabeigta 1722. gadā, 1745. gadā nams ticis pārbūvēts, darbus vadīja arhitekts N. Vasiļjevs.
Uherske Hradište
Uherske Hradište (cz) ir pilsēta Čehijā, Zlīnas apgabala Uherske Hradištes apriņķī, Slovācko reģionā, pie Moravas upes. Aglomerācijas centrs, kurā ietilpst arī Kunovice un Stare Mesto.
Valentīna Butāne
Biogrāfija
Mirusi 2012. gada 14. martā Dobelē, apbedīta Dobeles Virkas kapos.
Kipras arābu valoda
Mūsdienās
2011. gada tautas skaitīšanas rezultāti liecina, ka no 3656 Kipras Republikas kontrolētajos rajonos dzīvojošajiem maronītiem neviens nav norādījis, ka viņu dzimtā valoda ir kipras arābu valoda. 2013. gadā valodu izmantoja 9 800 runātāju.
Stafans Kronvals
Spēlētāja karjera
Profesionāļa karjeru Kronvals sāka 2001.—02. gada sezonā, kad debitēja Allsvenskan līgas kluba Huddinge IK rindās. Jau 2002.—03. gada sezonā aizsargs spēlēja Zviedrijas Elitsērijas kluba Djurgårdens IF sastāvā, tā rindās spēlējot līdz pat 2005. gada vasarai.
Atila Valters
Atila Valters (hu; dzimis Čemerā) ir Ungārijas šosejas riteņbraucējs, pārstāv UCI WorldTeam komandu .
Kreigs Berube
Kreigs Berube (en, dzimis ) ir Kanādas hokeja treneris un bijušais hokejists, spēlējis kreisās malas uzbrucēja pozīcijā. Pašlaik (2021) Berube ir NHL kluba Sentluisas "Blues" galvenais treneris.
Baltais Dukstigals
Boltais Diužgols (arī Baltais Dukstigals) ir ciems Čornajas pagastā, Rēzeknes novadā. Atrodas 263 km attālumā no Rīgas.
Mūru svīta
Apraksts
Virs šīm smiltīm atrodas 3,5 metrus bieza slāņkopa, ko veido apakšdaļā laukšpata-kvarca smilšakmeņi ar vāju viļņotu slāņojumu, kuros ir lēcveidīgi, stipri dolomitizētu čaulu saskalojumu starpslānīši, un kas sastāv galvenokārt no rinhonelīdu un cirtospiriferīdu čaulām. Irdenajos smilšu starpslāņos ir vērojami biežu un izkliedētu Cirtiopsis sp., C. schkedensis, Cyrtospirifer sp., C. degener čaulu saskalojumi. Slāņkopas augšdaļu veido dolomitizēti, slīpslāņoti čaulu saskalojumi. Starp šeit sastopamajām organismu paliekām galvenokārt izceļas rinhonelīdas, tai skaitā «Camarotoechia» sp. un «C.» griasica, kā arī reti Cyrtospirifer sp. Tuvu augšējam kontaktam ir novērojami gliemeņu čaulu saskalojumi, kuru sastāvā pēc P. Liepiņa datiem ir plaši izplatīti Protoschizodus balticus, ''P. balticus var. dubia, Allorisma borrusicum, Avicula sp., Schizodus sp.''
Austrumu Rumēlija
Iedzīvotāji
1885. gada sākumā iedzīvotāju skaits bija 975 030 cilvēku:
Eduardo Iturrisaga
Eduardo Patrisio Iturrisaga Bonelji (es; dzimis Karakasā) ir Venecuēlas starptautiskais lielmeistars šahā (2008).
Mazā Caunes iela
Ielu savienojumi
Mazā Caunes iela krustojas ar:
Žerārs Galāns
Žerārs Galāns (fr, dzimis ) ir Kanādas hokeja treneris un bijušais hokejists, spēlējis kreisās malas uzbrucēja pozīcijā.
Astrīda Harju
Astrīda Harju (dzimusi ) ir latviešu politiķe, bijusi 12. Saeimas deputāte, ievēlēta no partijas "Vienotība" saraksta. Kopš 2001. gada bijusi Apes pilsētas ar lauku teritoriju domes deputāte, vēlāk Apes novada domes deputāte un priekšsēdētāja (no 2009. gada). Amatu atstāja, kļūstot par Saeimas deputāti. Šobrīd Smiltenes novada domes deputāte.
Datora atmiņa
Vēsture
Pirmā pusvadītāju atmiņa tika ieviesta kā flip-flop ķēde 1960. gadu sākumā, izmantojot bipolārus tranzistorus. Pusvadītāju atmiņu, kas izgatavota no diskrētām ierīcēm, 1961. gadā Texas Instruments pirmo reizi nosūtīja Amerikas Savienoto Valstu gaisa spēkiem. Tajā pašā gadā lietojumprogrammu inženieris Bobs Normans uzņēmumā Fairchild Semiconductor ierosināja integrētās shēmas (IC) mikroshēmas cietvielu atmiņas koncepciju. Pirmā bipolārā pusvadītāju atmiņas IC mikroshēma bija SP95, ko IBM ieviesa 1965. gadā. Lai gan pusvadītāju atmiņa piedāvāja labāku veiktspēju salīdzinājumā ar magnētisko kodolu atmiņu, tā joprojām bija lielāka un dārgāka, un tā nepārvietoja magnētisko kodolu atmiņu līdz 1960. gadu beigām.
MOS atmiņa
Metāla-oksīda-pusvadītāju lauka efekta tranzistora (MOSFET) izgudrojums ļāva praktiski izmantot metāla-oksīda-pusvadītāju (MOS) tranzistorus kā atmiņas šūnu krātuves elementus. MOS atmiņu izstrādāja Džons Šmits uzņēmumā Fairchild Semiconductor 1964. gadā. Papildus augstākai veiktspējai MOS pusvadītāju atmiņa bija lētāka un patērēja mazāk enerģijas nekā magnētiskā kodola atmiņa. 1965. gadā Dž. Vuds un R. Bols no Royal Radar Establishment ierosināja digitālās glabāšanas sistēmas, kas papildus MOSFET barošanas ierīcēm barošanai izmanto CMOS (komplementārās MOS) atmiņas šūnas, komutētu šķērssavienojumu, slēdžus un aizkaves līniju krātuvi. Silikona vārtu MOS integrētās shēmas (MOS IC) tehnoloģijas izstrāde, ko Federiko Fagins veica Fērčildā 1968. gadā, ļāva ražot MOS atmiņas mikroshēmas. NMOS atmiņu 1970. gadu sākumā komercializēja IBM. 70. gadu sākumā MOS atmiņa apsteidza magnētisko kodolu atmiņu kā dominējošo atmiņas tehnoloģiju.
Nepastāvīga atmiņa
SRAM saglabā savu saturu tik ilgi, kamēr ir pievienota barošana, un var izmantot vienkāršāku interfeisu, taču katram bitam ir nepieciešami seši tranzistori. Dinamiskā RAM ir sarežģītāka saskarei un kontrolei, jo ir nepieciešami regulāri atsvaidzināšanas cikli, lai nezaudētu tās saturu, taču tā izmanto tikai vienu tranzistoru un vienu kondensatoru uz bitu, ļaujot tai sasniegt daudz lielāku blīvumu un izmaksas par bitu ir daudz lētākas.
Negaistoša atmiņa
Negaistošā atmiņa var paturēt saglabāto informāciju pat tad, ja tā netiek darbināta. Negaistošās atmiņas piemēri ir lasāmatmiņa, zibatmiņa, lielākā daļa magnētisko datoru atmiņas ierīču veidu (piemēram, cietie diski, disketes un magnētiskās lentes), optiskie diski un agrīnas datora uzglabāšanas metodes, piemēram, papīra lente un perfokartes.
Havjers Peress-Kapdevila
Zinātniskās apbalvojumi
Par saviem būtiskajiem darbiem un zinātniskiem pētījumiem, viņš ir saņēmis šādus apbalvojumus:
Rīgas Svētā Pētera un Pāvila baznīca
Vēsture
No 1980. līdz 1987. gadam notika ēkas restaurācija un rekonstrukcija, ko vadīja arhitekts M. E. Meņģele. Pēc rekonstrukcijas ēku nodēvēja par "koncertzāli Ave Sol". Zālē un balkonā ir vairāk nekā 300 vietu. Skatuvi ierīkoja bijušā altāra vietā. 1987. gadā sāka darboties Rīgas pašvaldības kultūras iestāžu apvienības "Koncertorganizācija Ave Sol". 2005. gadā Latvijas Pareizticīgā baznīca pieprasīja baznīcu tai atdot, tomēr nākamajā gadā tika izlemts atstāt to Rīgas domes īpašumā.
Playboy Records
Playboy Records bija ASV ierakstu kompānija, kas atradās Losandželosā, Kalifornijā un bija daļa no Playboy Enterprises. Ievērojamākie ierakstu kompānijas mākslinieki bija Els Vilsons, Bārbi Bentons, Blue Ash, Hamilton un citi. Ierakstu kompānija tika dibināta 1971. gada 19. augustā. Populārākais Playboy Records izdotais singls bija trio Hamilton, Joe Frank & Reynolds hits Fallin' In Love, kas 1975. gadā sasniedza pirmo vietu Billboard Hot 100 un Adult Contemporary, un 24. vietu R&B singlu topā. Otrs komerciāli veiksmīgākais singls bija Ela Vilsona I've Got a Feeling — 3. vieta R&B, 29. vieta popmūzikas topā.
Larnakas starptautiskā lidosta
Lidosta tika izveidota 1974. gada beigās pēc Turcijas karaspēka iebrukuma Kiprā un Nikozijas starptautiskās lidostas slēgšanas.
Pārpilnības rags
Izcelsme
Mitoloģijā ir vairāki skaidrojumi par pārpilnības raga izcelsmi.
Dūre (Lejasciema pagasts)
Apdzīvotā vieta atrodas pie autoceļa V371 un V374 krustojuma, Gaujas upes krastā.
Aleksandra tirgus
Vēsture
1903. gadā Aleksandra tirgus vietā uzsāka Rīgas Jaunās Svētās Ģertrūdes Evaņģēliski luteriskās baznīcas celtniecību.
Kicmaņas rajons
Kicmaņas rajons ir Ukrainas administratīvā iedalījuma vienība Černivcu apgabala ziemeļu daļā. Robežojas ar Černivcu apgabala Zastavnas rajonu austrumos, Čerņivcu pilsētu dienvidaustrumos, Storožinecas rajonu dienvidos un Vižnicjas rajonu dienvidrietumos, kā arī Ivanofrankivskas apgabala Sņatinas rajonu rietumos un Horodenkas rajonu ziemeļrietumos.
Volodimirs Vakulenko
Volodimirs Vakulenko (uk; 1972. gada 1. jūlijs — 2022. gada 1. jūlijs) bija ukraiņu dzejnieks, bērnu rakstnieks un vikipēdists, kurš bija arī iesaistīts brīvprātīgajā darbā un aktīvismā. 2022. gadā viņš tika nogalināts Krievijas okupācijas laikā Harkivas apgabalā Ukrainā. Viņš bija Olesa Uļanenko Starptautiskās literārās balvas saņēmējs un Lesa Martoviča konkursa laureāts.
Kalnu Karabahas konflikts
2020. gadā notika liela mēroga karadarbība, kuras laikā Azerbaidžānas bruņotie spēki ieņēma Kalnu Karabahas dienviddaļu, karadarbībā dzīvību zaudēja aptuveni 6500 cilvēku.
Kalnu Karabahas karš (1988–1994)
Kalnu Karabahas karš, kas pazīstams arī kā Arcahas atbrīvošanās karš Armēnijā un Kalnu Karabahā, bija bruņots konflikts, kas notika no 1980. gadu beigām līdz 1994. gada maijam Kalnu Karabahas anklāvā Azerbaidžānas dienvidrietumu daļā, starp armēņu etnisko vairākumu, kurus atbalstīja Armēnija, un Azerbaidžānu. Kad karš attīstījās, jo PSRS sabrukuma laikā centrālā vara izrādījās nespējīga to apturēt, Armēnija un Azerbaidžāna, abas bijušās padomju republikas, Karabahas kalnos saķērās ilgstošā, nedeklarētā karā, kurā Azerbaidžāna neveiksmīgi mēģināja apturēt separātismu Kalnu Karabahā.
Robežu sadursmes (1994–2016)
2014. gada 12. novembrī Azerbaidžānas bruņotie spēki Agdamas rajonā notrieca Kalnu Karabahas aizsardzības armijas Mil Mi-24 triecienhelikopteru. Tika nogalināti trīs karavīri. Armēnijas Aizsardzības ministrija norādīja, ka helikopters bija neapbruņots un nosauca to par "bezprecedenta provokāciju". Azerbaidžānas varas iestādes apgalvoja, ka helikopters "mēģināja uzbrukt" Azerbaidžānas armijas pozīcijām. Armēnijas iestādes norādīja, ka Azerbaidžāna saskarsies ar "smagām sekām". Pēc šī incidenta 2014. gads, kopš 1994. gada vienošanās par pamieru, armēņu spēkiem kļuva par asiņaināko gadu, kurā tika nogalināti 27 karavīri, savukārt Azerbaidžānas pusē tobrīd bija uzskaitīti 34 nāves gadījumi. Vēl 2014. gadā konfliktā mira seši armēņu civiliedzīvotāji, bet gada beigās nogalināto azerbaidžāņu skaits pieauga līdz 39 (37 karavīri un 2 civiliedzīvotāji).
Kopējais nāves gadījumu skaits
2020. gada 11. decembrī Armēnijas Veselības ministrija paziņoja, ka 2020. gada rudens bruņotajā konfliktā dzīvību zaudējuši 2996 armēņu karavīri. Savukārt Azerbaidžānas Aizsardzības ministrija ziņoja, ka kopš 27. septembra krituši 2783 Azerbaidžānas karavīri. Kaujās Kalnu Karabahas konfliktā nogalināti arī 293 Sīrijas kaujinieki, kurus uz Karabahas konflikta zonu bija nogādājusi Azerbaidžānas sabiedrotā Turcija. Kopumā konfliktā dzīvību zaudējuši vismaz 93 azerbaidžāņu un 50 armēņu civilisti.
Danko Lazovičs
Serbijas futbola izlasi pārstāvējis no 2002. līdz 2014. gadam. Piedalījies 2010. gada FIFA Pasaules kausā.
Sasniegumi
Zenit
Videoton
Kino mākslas un zinātnes akadēmija
Vēsture
Pēc šīs tikšanās Meiers savāca trīsdesmit sešu kinoindustrijā ietekmīgu ļaužu grupu un uzaicināja viņus uz oficiālu banketu, kas norisinājās 1927. gada 11. janvārī Losandželosas viesnīcā "Ambassador". Banketā viņš uzaicinātajiem viesiem paziņoja par savu nodomu izveidot Amerikas Kino mākslas un zinātnes akadēmiju, kura būs atvērta visiem, kas ir devuši savu artavu kinematogrāfam. Visi viesi, kas atradās banketā, kļuva par tās dibinātājiem. Par akadēmijas pirmo prezidentu tika ievēlēts Daglass Fērbenkss. .
Akadēmijas prezidenti
• Viljams de Milss (1929—1931)
• Džordžs Sītons (1955—1958)
• Volters Mirišs (1973—1977)
• Toms Šeraks (2009—2012)
• Džons Beilijs (2017—2019)
Artūrs Vīgants
Biogrāfija
Miris 1935. gada 23. jūnijā Rīgas Centrālcietumā.
Karvinas apriņķis
Karvinas apriņķis ir Čehijas Morāvijas-Silēzijas apgabala administratīvā iedalījuma vienība. Robežojas ar Morāvijas-Silēzijas apgabala Frīdekmīstekas, Ostravas-pilsētas un Opavas apriņķiem, kā arī Poliju.
Starp pasaules kariem apriņķa teritorija daļa bija Čehoslovākijas un Polijas strīdus teritorija.
Trutorkonsekvensisa
Klimats
Pilsētā ir vēss tuksneša klimats (Kepena BWk) ar trim galvenajiem gadalaikiem. Vasaras sezona no aprīļa līdz jūnijam ir ļoti sausa un kopumā karsta ar lielām diennakts temperatūras svārstībām, jūlijā dodot vietu musonu sezonai, kas joprojām ir ļoti karsta dienā un ar karstākām naktīm, bet ir daudz mitrāka, ar negaisiem un lietusgāzēm. Ziemas sezonā no oktobra līdz martam ir maigas un saulainas dienas un aukstas līdz ļoti aukstas naktis ar neregulāriem nokrišņiem. Gada vidējais nokrišņu daudzums — 278 mm.
Ļihačova rūpnīca
Rūpnīcas izveidošana
Pēc noslēgtajiem līgumiem tika plānots rūpnīcā uzsākt licencētu 1915. gada parauga kravas automašīnas FIAT 15 Ter ražošanu. Līgums, ko brāļi Rabuškini noslēdza ar uzņēmumu FIAT, bija ar ļoti stingriem nosacījumiem. Par katru saražoto AMO automašīnu itāļu uzņēmumam bija jāmaksā 1000 franki ar norunu, ka gadā tiks saražotas vismaz 1500 auto vienības. Par katru saražoto auto virs norunātā daudzuma, itāļu uzņēmums saņēma 500 frankus. Bez visa tā FIAT saņēma frankus līdz ar rūpnīcas atvēršanu. Tāpat Rabušinski apņēmās neeksportēt savu saražoto produkciju.
Pirmās padomju kravas automašīnas
Pēc pilsoņu kara beigām valsts sāka ieguldīt vairāk resursus jaunas tehnikas izveidē. 1922. un 1923. gadā Darba un aizsardzības padome ieguldīja līdzekļus izmēģinājuma autobūvē AMO rūpnīcā. Kā izejas modelis tika izvēlēts FIAT 15 Ter, kas bija labi kalpojis frontes līnijā. 1923. gada jūnijā PSRS Valsts plānā tika apstiprināts darba uzdevums laika posmam no 1923. līdz 1927. gadam. Tomēr jau 1924. gada martā rūpnīca saņēma konkrētu valsts uzdevumu izstrādāt pirmo padomju kravas mašīnu.
1925. gadā AMO rūpnīca pārdēvēta par '''1. Valsts automobiļu rūpnīcu'''. No 1927. gada rūpnīcas direktors bija Ivans Ļihačovs. Ražošanas apjoms auga un modelis piedzīvoja divas modernizācijas.
Kravas automašīnas bez dzinēja pārsega
Rūpnīca ZIL izstrādāja kravas automašīnu ZIL-170 konstrukciju un veica automašīnas izmēģinājumus, tomēr PSRS Ministru padome 1968. gadā, lai attīstītu sadarbību starp PSRS republikām, nolēma būvēt jaunu rūpnīcu Tatārijas APSR pilsētā Naberežnije Čelni, kur ražot jaunā tipa kravas automašīnas. 1976. gadā rūpnīcai KAMAZ tika nodota visa tehniskā dokumentācija, un tur tika uzsākta kravas automašīnu bez dzinēja pārsega KAMAZ-5320 ražošana. Tomēr līdz pat 1980. gadam rūpnīcā ZIL turpināja pilnveidot jauno KAMAZ modeli un apmācīt jaunās rūpnīcas darbiniekus.
Mūsdienas
2008. gadā AMO ZIL plānoja noslēgt sadarbības līgumu smago kravas automašīnu ražošanai ar Ķīnas kompāniju Sinotruk, bet dēļ ekonomiskās krīzes, šīs projekts neti realizēts.
Jānis Gavars
Dzīvesgājums
Dzimis Preiļu rajonā Aloiza Gavara ģimenē. Mācījās Vārkavas vidusskolā un studēja Latvijas Valsts Universitātes Filoloģijas fakultātē (1976—1982).
Strādāja Latvijas Radio, vēlāk par Latvijas televīzijas (LTV) politisko notikumu komentētāju, Perestroikas laikā 1986. gadā bija atbildīgs par Čatokvas konferences Jūrmalā komentēšanu LTV. VDK aģentu kartotēkā J. Gavars atrodams ar segvārdu "Juris", savervēts 1987. gada 10. augustā.
Atmodas kustības laikā 1990. gadā viņu ievēlēja par Latvijas Augstākās Padomes deputātu no 152. Cesvaines vēlēšanu apgabala, 1990. gada 4. maijā J. Gavars balsoja par Latvijas Republikas neatkarības atjaunošanu.
1993. gadā J. Gavars bija viens no partijas „Latvijas Ceļš” dibinātājiem, tās valdes loceklis. Fonda „Latvija” līdzpriekšsēdētājs, Latvijas Privatizācijas aģentūras padomes loceklis, un a/s „Rīgas Centrāltirgus” valdes loceklis.
Arma custos
Arma custos ir vairogblakšu suga. Plaši izplatīta suga Palearktikā.
Alfrēds Pūpols
Pēc Alfrēda Pūpola projektiem uzcēla Rīgas 13. vidusskolas (1950), Rīgas 6. vidusskolas (1951) un Rīgas 49. vidusskolas (1954) ēkas ar sociālistiskā reālisma formālajām iezīmēm. 1961. gadā pēc arhitekta A. Pūpola projekta atjaunoja un restaurēja Academia Petrina ēku, kurā izveidoja Jelgavas vēstures un mākslas muzeju un pilsētas bibliotēku.
Baiama Mārtina šaurums
Baiama Mārtina šaurums (en) ir jūras šaurums Kanādas Arktiskajā arhipelāgā starp Melvila salu rietumos un Batērsta, Aleksandera, Mesija, Vanjē un Kamerona salām austrumos. Savieno Baiama un Ostina šaurumus dienvidos ar Prinča Gustava Ādolfa jūru ziemeļos. Nosaukts par godu britu flotes admirālim Tomasam Baiamam Mārtinam (Thomas Byam Martin).
Bardo, falsa crónica de unas cuantas verdades
Bardo, falsa crónica de unas cuantas verdades ir 2022. gada Meksikas melnā komēdijdrāmas filma, kuras režisors, kā arī viens no scenārija autoriem un producentiem ir Alehandro Gonsaless Injaritu. Filmā galvenās lomas atveido Daniels Himeness Kačo un Hriselda Sisiliani.
Filmas pirmizrāde notika Venēcijas kinofestivālā, kur to nominēja Zelta lauvas balvai. Filma kopš ir pieejama straumēšanas platformā Netflix. Filma saņēma dažādus kritiķu vērtējumus. Tika slavēta aktierspēle, operatora darbs un Injaritu režija, taču tika kritizēts scenārijs un filmas garums. Bardo ir izvēlēta kā Meksikas kandidatūra 95. Kinoakadēmijas balvai kategorijā "Labākā starptautiskā spēlfilma".
Simulācija
Simulācija ir imitācija reālas darbības aizstāšanai. Šis imitētais modelis atspoguļo galvenās īpašības vai uzvedību izvēlētai fiziskai vai abstraktai sistēmai vai procesam.
Klasifikācija
Interaktīvās simulācijas ir īpaša veida fiziskās simulācijas, kurā tiek izmantoti cilvekresursi vai speciāli veidoti manekeni, piemēram, lidojuma simulatorā vai braukšanas simulatorā. Šāda veida simulācijas var ietvert datora simulāciju, tā saukto sintētisko vidi.
Sliežu ceļa uzturēšana
Ceļa aizdzīšana
dy=Fyw−1,
Sliežu platuma uzturēšana
Sliežu platuma sašaurinājuma vai paplašinājuma iemesls var būt nepareiza kabošana vai kokskrūvju ieskrūvēšana. Ja gulšņos saurbj pēc precīza šablona un tos antiseptē, tad platuma atkāpes samazinās. Sliežu platuma stabilitāte noturība lietojot apaļmalu paliktņus. Šādi paliktņi negriež paliktņu starplikas dzelzsbetona gulšņu padziļinājumos. Gulšņu puduru sapuvuma vai sabrukuma rezultātā sliežu ceļa platumu uzturēt kļūst neiespējami, neveicot to nomaiņu. Savilču lietošana ir tikai kā īslaicīga viena no pagaidu papildus risinājuma iespējām, kamēr vien gulšņi nav kļuvuši pilnīgi nederīgi.
Viļņveidīgs galviņas nodilums
A=a0(1+0,00014a0T2),
kur a0- sākotnējais nelīdzenums, mm; T2- tonnāža, 106 tkm bruto/km.
Roberto Gravs
Roberto Gabriels Gravs (es; Buenosairesa —  Buenosairesa) bija Argentīnas šahists.
Jaunā Kartāga
Priekšvēsture
Pēc Pirmā pūniešu kara kartāgieši pazaudēja savu galveno īpašumu Vidusjūrā, Sicīlijas salu. Vienīgais neuzvarētais pulkvedis šajā konfrontācijā ar romiešiem, Hamilkārs Barka, devās uz Pireneju pussalu ar nodomu izveidot personīgos Barkīdu īpašumus, kurus viņš pārstāvēja, pārveidot Kart Hadaštu par savu militāro operāciju centru, un panākt kontroli pār kalnrūpniecības nozari pussalas dienvidaustrumos. Pēc Hamilkāra nāves sadursmē ar ibēriešu ciltīm viņa vietu ieņēma viņa dēls Hanibāls ar nodomu sagatavot spēcīgu armiju, lai varētu pretoties romiešiem. Kart Hadašta tādējādi kļuva par kartāgiešu galveno pilsētu Spānijā. Rezultātā Hanibāls ar visiem kaujas ziloņiem atstāja to, dodoties savā slavenajā karagājienā uz Itāliju, kas 218. gadā pr.Kr. noveda pie Otrā Pūniešu kara.
Agrīnās impērijas laiks
Romas pilsētas, Jaunās Kartāgas, uzplaukums balstījās galvenokārt uz sudraba un svina raktuvju ekspluatāciju Kartahena la Unionas kalnu masīvā. Kartahenas un Masaronas apkaimē rūdu ieguva vēl no feniķiešu laikiem, un Roma turpināja izmantot šīs raktuves, iegūstot rūdu lielos daudzumos, piespiežot tajās strādāt daudziem vergiem, kuru skaits svārstījās ap 40 000 cilvēkiem.
Līkumainā zarna
Līkumaino zarnu klāj gludie muskuļi. Tās sieniņās ir divi muskuļu audu slāņi: augšējais - gareniskais, un apakšējais - cirkulārais. Bez to gludo muskuļu audi atrodas arī zarnas gļotādā.
Jēzus Kristus ikonogrāfija
Agrīno kristiešu māksla
Kristus tika apzīmēts ar zivs simbolu, kas ir viens no atpazīstamākajiem seno kristiešu simboliem. Tas radies no akronīma grieķu vārdiem Ιησούς Χριστός Θεού Υιός Σωτήρας -  Jēzus Kristus Dieva Dēls Pestītājs (ἰχθυς - ihtis - no grieķu val. - zivis). Či (Ksi) - Ro jeb tā dēvētā Kristus monogramma no grieķu burtiem ΧΡ arī simbolizēja Kristu, kā arī Viņa sišanu krustā. Tāpat par Kristus simbolu kalpoja pelikāna atveids, tā kā senatnē cilvēki ticēja, ka šis putns mazuļus baro ar savu miesu, tādejādi tas simbolizēja Euharistiju. Izplatīts Jēzus Kristus attēlošanas veids bija arī “Labais Gans” - jauneklis ar aitiņu plecos. Šādi Kristus atveidi bija sastopami kā skulptūriņas, reljefi uz kristiešu sarkofāgiem katakombās, freskās un mozaīkās.
Pirmās Jēzus Kristus ikonas
Kristus attēlošana cilvēciskā veidolā nevis simbolu un alegorisko tēlu veidā tika apstiprināta V-VI Vispasaules koncila (682.g.) 82. noteikumā, kas izteica Baznīcas oficiālo nostāju pret svēto tēlu attēlošanu. Likums konkretizēja Jēzus Kristus attēlošanu - tika aizliegts turpmāk ikonās Viņa cilvēcisko portretu aizstāt ar jēra simboliku.
Septītajā Vispasaules koncilā 787. gadā tika pieņemts dogmats, kurš noteica ikonu godināšanu.
Salo (Somija)
Vēsture
Salo vārds dokumentos pirmoreiz minēts 1325. gadā. Tā atradās Turku — Viborgas ceļa malā un caur to tecēja Salonjoki upe, tādēļ tā attīstījās par tirdzniecības punktu.
Miesta statusu Salo ieguva 1887. gadā. Tajā pat gadā miesta lielu daļu iznīcināja ugunsgrēks, un Salonjoki upe kļuva nekuģojama. Turku — Helsinku dzelzceļa līnijas atklāšana deva impulsu Salo augšanai. Sākotnēji Salo bija pakļauta Ikālinenai, bet 1891. gadā tā kļuva par neatkarīgu pašvaldību.
1932. gadā miestam tika pievienotas teritorijas no Uskelas un Haliko pašvaldībām. Salo teritorija pieauga no 74 līdz 1803 hektāriem, un iedzīvotāju skaits no aptuveni 1800 pieauga līdz vairāk nekā 6000.
Vahābisms
Ideoloģija
Muhammads Ibn Abd al Vahābs ticēja, ka islāms lielā daļā Arābijas ir nolaidies līdz māņticīgai tautas reliģijai, kas ir līdzīga tai, kas eksistēja pirmsislāma laikos. Viņam likās, ka tas apdraudēja vienotību ar Dievu (tawhīd), un tāpēc centās attīrīt islāmu, koncentrējoties uz politeisma apspiešanu un vienotību ar Dievu, kā arī noliedza visa veida inovācijas (bid’ah). Likumdošanas jomā viņš sekoja Hanbali skolai, un iespaidojās no tās zināmākajiem pārstāvjiem Ibn Taimija un Ibn Kaijima.
Vitorio De Sika
Personīgā dzīve
1937. gadā De Sika apprecējās ar itāļu kinoaktrisi Džuditu Risoni. Viņiem piedzima meita Emi De Sika. Bet 1942. gadā De Sika satika spāņu aktrisi Mariju Merkaderu (kas bija Trocka slepkavas Ramona Merkadera māsa vai māsīca). Viņiem piedzima divi dēli. De Sika 1954. gadā Francijā izšķīrās ar pirmo sievu un 1959. gadā Mehiko apprecējās ar Mariju Merkaderu. Tomēr pēc Itālijas likumiem otrā laulība netika atzīta. 1968. gadā De Sika ieguva Francijas pilsonību un Parīzē vēlreiz apprecējās ar Mariju Merkaderu. Neskatoties uz šķiršanos, De Sika vienmēr uzturēja labas attiecības ar savu pirmo sievu un meitu, kopā atzīmējot svētkus un pavadot brīvdienas.
Bulanžē
Bulanžē (fr) var būt:
Bondarevka
Bondarevka ir ciems Sakstagala pagastā, Rēzeknes novadā. Atrodas 224 km attālumā no Rīgas.
Bokē
Bokē, arī bokē efekts vai izplūduma efekts (no ja boke — 'izsmērēts, neass, dūmakains') ir fototehnikā izmantots paņēmiens, kad attēla fons tiek attēlots izplūdis jeb neass. Bieži vien tas tiek darīts ar nodomu, lai izceltu galveno fotogrāfijā attēloto objektu.
Asuma dziļums
Galvenais faktors, kas ietekmē attēla "izplūdumu", ir objektīvam iestatītais asuma dziļums: jo tas ir mazāks, jo spēcīgāk izpaužas bokē efekts.
Figūrveida bokē
Bokē ietekmē objektīva diafragmas atvēruma forma. To izmainot, iespējams panākt māksliniecisku fona izplūdumu, spilgtos punktus attēlojot, piemēram, sirsniņu vai zvaigznīšu veidā. Šim nolūkam nebūt nav nepieciešams izjaukt objektīvu. Var izmantot nelielu viltību: izgriezt kartona gabaliņā figūrveida atveri un fotografējot novietot kartonu priekšā objektīvam, līdzīgi, kā izmantojot gaismas filtru, diafragmai šajā gadījumā jābūt maksimāli atvērtai.
Pēterburgas Psihoneiroloģijas institūts
Sanktpēterburgas Behtereva Psihoneiroloģiskais pētniecības institūts ir pēcdiploma izglītības centrs Pēterburgā, kurā veic pētījumus un studijas neiroloģijas, psihiatrijas un psiholoģijas jomās. Institūts dibināts 1907. gadā kā Pēterburgas Psihoneiroloģiskais institūts, tā dibinātājs un pirmais direktors bija Vladimirs Behterevs.
Pēc Oktobra revolūcijas 1918. gadā Pēterpils Psihoneiroloģijas institūtu pārdēvēja par II. Petrogradas Universitāti, bet 1925. gadā piešķīra Behtereva vārdu.
Stīvens Amels
Stīvens Amels  (en; dzimis Toronto, Ontārio provincē, Kanādā) ir kanādiešu kinoaktieris, producents un profesionāls cīkstonis.
Velsiešu īpašvārdu atveidošana
Patskaņu atveidošana
Burti a, e, i, o, u, w, y pozicionāli apzīmē garos patskaņus:
Pērs Ēvinds Svīnhūvuds
Pērs Ēvinds Svīnhūvuds (sv, dzimis, miris ) bija Somijas trešais prezidents. Somijas lielhercogistes laikā bijis jurists, tiesnesis, darbojies politikā. Iesaistījies kustībā par Somijas neatkarību. 1917. un 1918. gadā bija neatkarīgās Somijas pirmais valsts galva. 1930. gadu sākumā bijis premjerministrs.
Premjerministrs un prezidents
1925. gadā Svīnhūvuds bija valsts prezidenta kandidāts no konservatīvās Kokoomus partijas, bet netika ievēlēts.
Dzīves beigu posms
Pērs Ēvinds Svīnhūvuds mira Lūmeki 1944. gadā, kad Somija meklēja iespēju noslēgt mieru ar Padomju Savienību.
Ujvaras ejālets
Ejālets tika izveidots pēc Osmaņu iekarojumiem Ungārijā. Likvidēts Lielā turku kara (1683—1699) rezultātā.
Tins Jedvajs
Tins Jedvajs (hr; dzimis ) ir Horvātijas futbolists, aizsargs, Horvātijas futbola izlases dalībnieks. Kopš 2019. gada spēlē Vācijas Bundeslīgas kluba FC Augsburg sastāvā, kas viņu īrē no Leverkūzenes "Bayer".
Zinaida Gipiusa
Zinaida Gipiusa (dzimusi, mirusi ) bija krievu simbolisma dzejniece, dramaturģe, rakstniece, literatūrkritiķe un reliģioza domātāja. Dzejnieka Dmitrija Merežkovska sieva.
1963. gada Pasaules čempionāts basketbolā
Brazīlijas izlase automātiski kvalificējās fināla kārtai kā mājinieki.
Nameja gredzens (filma)
Valoda
Šāds lēmums izpelnījās vairāku Latviju kino nozares profesionāļu kritiku, kas norādīja uz neizmantoto iespēju filmu uzņemt uzreiz abās valodās vai vismaz to pilnvērtīgi dublēt latviski un izteica šaubas, vai Latvijai šādu filmu svešvalodā, turklāt par godu tās simtgadei, būtu bijis jālīdzfinansē. Atbildot uz kritiku, Ēķis atklāja, ka bija mēģināts filmu pilnībā nodublēt latviski, tomēr netika sasniegts vēlamais rezultāts, bet Grauba piebilda, ka pilnā dublēšana nozīmētu „nolaupīt skatītājam brīnišķīgo iespēju dzirdēt kā spēlē un darbojas filmas lieliskie aktieri, kā notiek saspēle, dzirdēt enerģiju”, vienlaikus uzsverot, ka aizkadra tulkojums esot veidots kvalitatīvi.
Septiņpadsmit pavasara mirkļi
"Septiņpadsmit pavasara mirkļi" (ru) ir 1973. gadā izlaists PSRS televīzijas miniseriāls 12 sērijās. Uzņemts, balstoties uz Juliana Semjonova romānu "Septiņpadsmit pavasara mirkļi". Seriāla režisore ir Tatjana Ļioznova.
Sižets
Berlīnes bombardēšanas rezultātā bumba trāpa mājai, kur dzīvo Štirlica sakarnieki — vīrs un sieva Ervins un Ketrina Kinni. Vīrs iet bojā, bet stāvoklī esošā Ketrina bezsamaņā nonāk slimnīcā, kur viņai sākas dzemdības. To laikā viņa neapzināti kliedz krieviski. Tas tiek paziņots Gestapo.
Štirlics noskaidro, ka separātiskās sarunas notiek Šveicē un to iniciators ir SS vadītājs Heinrihs Himlers. Štirlica tiešais priekšnieks Valters Šellenbergs viņu norīko sniegt atbalstu sarunu norisei. Lai nodotu iegūto informāciju Maskavai, Štirlics savervē divus vāciešus — profesoru Pleišneru, kura brālis ir viens no antinacistiskās organizācijas vadītājiem, un pastoru Šlagu, garīdznieku, kas neatbalsta nacistisko režīmu. Štirlics noorganizē viņu abu nokļūšanu Šveicē. Šlags cenšas iegūt papildus informāciju caur saviem paziņām garīdznieku un emigrantu aprindās. Profesors Pleišners, dodoties ar šifrētu ziņojumu uz konspiratīvo dzīvokli Bernē, zaudē modrību un nepamana zīmi logā. Dzīvoklī viņu sagaida Gestapo aģents. Kad Pleišners to saprot, viņš izdara pašnāvību.
Ne rokām darinātais
“Ne rokām darinātais” tēls Rietumu kristietībā
XVII gadsimtā šis ikonogrāfijas veids izplatījās arī Krievijas pareizticīgajā ikonogrāfijā.
Zobu pasta
Zobu pastas iedala higiēniskajās (profilaktiskās), ārstnieciski profilaktiskās, ārstnieciskajās un balinošajās zobu pastās. Zobu pastas tiek iedalītas arī pēc pielietojuma, tas ir, zobu pastas, kas paredzētas bērniem līdz 6 gadu vecumam, pusaudžiem līdz 12 gadiem un pieaugušajiem.
Johans Baptists Allgaiers
Biogrāfija
Piedzimis Virtembergas hercogistē. Viņa tēvs strādājis vietējā klosterī par pārvaldnieku un nodarbojies ar bagātu vecāku bērnu audzināšanu. Jaunais Johans ieguvis katolisku izglītību un ticis nosūtīts uz Poliju, lai turpinātu garīgo apmācību. Tomēr Polijā Allgaiers iemācījies spēlēt šahu un sācis daudz laika veltīt šai spēlei. Napoleona karu laikā devies uz Vīni, kur 1798. gadā pievienojies Austrijas armijai. Arī Vīnē viņš daudz nodarbojies ar šahu. 1780. gada beigās uzvarējis svarīgā mačā, kas ļāvis nopelnīt prāvu summu un labākā pilsētas šahista slavu. Ticis uzņemts arī Austrijas imperatora Franča II galmā, kur apmācījis šaha spēlei imperatora radiniekus. Tā kā bijis armijā, tad kārtējās Austriju un Francijas kampaņas laikā strādājis lauka hospitālī. 1809. gadā saslimis ar astmu. Vēlāk ticis pārcelts uz Prāgu, kur bijis hospitāļa grāmatvedis. 1816. gadā atgriezies Vīnē un veselības stāvokļa dēļ atstājis dienestu. No Austrijas imperatora saņēmis nelielu pensiju. Līdz mūža galam daudz spēlējis šahu Vīnes kafejnīcās, lielākoties uz sīkām naudas summām. Šaha vēsturē tiek minēts kā viens no iespējamajiem Napoleona Bonaparta pretiniekiem, kad 1809. gadā Šēnbrunnas pilī Francijas imperators spēlējis šahu ar šaha automātu, kurā iekšā sēdējis cilvēks.
Vasiļs Bikavs
Biogrāfija
Dzimis zemnieku ģimenē. 1941. gadā kā eksterns beidza 10. klasi. Karojis Otrā pasaules kara frontēs Ukrainā, Rumānijā, Bulgarijā, Ungārijā, Dienvidslāvijā un Austrijā. Pēc demobilizācijas 1947. gadā apmetās Grodņā, kur tajā pašā gadā iznāca pirmās publikācijas. No 1949. līdz 1955. gadam atkal dienēja armijā, bet pēc tam atgriezās Grodņā, kur strādāja vietējā avīzē. 1959. gadā kļuva par Rakstnieku savienības biedru. 1978. gadā pārcēlās uz Minsku. 1988. gadā kļuva par vienu no Baltkrievijas Tautas frontes dibinātāju. No 1997. gada līdz 2003. gada, nepieņemdams Baltkrievijas politisko režīmu, dzīvoja emigrācijā Somijā, Vācijā, vēlāk Čehijā. Atgriezās Baltkrievijā mēnesi pirms savas nāves. Nomira no ļaundabīga kuņģa audzēja 2003. gada 22. jūnijā, trīs dienas pēc savas 79. dzimšanas dienas. Viņu pēdējā gaitā izvadīja 40 tūkstoši baltkrievu iedzīvotāju, godinot kā baltkrievu literatūras līderi un nācijas morālo sirdsapziņu.
Krievijas Olimpiskā komiteja
Vēsture
2017. gada novembrī Olimpiskā komiteja izveidoja Krievijas komandu, kas specializējas uz Krievijas sportistu rezultātiem sporta pasākumos.
Latvijas Rakstnieku savienība
Rakstnieki kara un pēckara laikā
Pēc Vērmahta iebrukuma Latvijā 1941. gadā daļa RS biedru pēc atkāpšanās uz austrumiem iesaistījās Sarkanās armijas sastāvā iekļautajā Latviešu strēlnieku divīzijā: Jānis Grants, Arvīds Grigulis, Anatols Imermanis, Kārlis Krauliņš, Indriķis Lēmanis, Valdis Lukss, Ignats Muižnieks, Fricis Rokpelnis, Meinhards Rudzītis, Andrejs Balodis. Vairums minēto rakstnieku kļuva par laikrakstu „Latviešu Strēlnieks” un „Padomju Strēlnieks” kara korespondentiem. Arī Andrejs Upīts, Vilis Lācis, Jānis Sudrabkalns, Anna Sakse, Jānis Niedre, Mirdza Ķempe pārcēlās uz Vācijas neieņemto PSRS teritoriju.
Kokapuze
Kokapuze ir ciems Kuldīgas novada Rudbāržu pagastā. Atrodas pagasta ziemeļu daļā 9,1 km no pagasta centra Rudbāržiem (caur Kandeļiem), 10,7 km no Skrundas un 160,7 km no Rīgas.
Granits Džaka
Džakas vecāki pārcēlās no Kosovas uz dzīvi Bāzelē, Šveicē, vēl pirms Granita un Taulanta dzimšanas.
Orkāna palma
Biotopi
Sugas savvaļas populācijas sastopamas zemieņu mežos. Savvaļā palma ļoti reti sastopama, taču izplatīta daudzās plantācijās.
Kārlis Traugots Fehhelms
Kārlis Traugots Fehhelms (, 1748–1819) bija vācu gleznotājs un scenogrāfs.
Gabrāni
Apdzīvotā vieta atrodas pie autoceļa V493 (Ruskulova–Bērzpils), Ķeibas upes krastā.
Edgars Rūja
Edgars Rūja (dzimis, miris ) bija latviešu basketbolists, Latvijas basketbola un futbola izlases dalībnieks.
Māra Laizāne
Biogrāfija
2018. gadā bijusi 13. Saeimas deputātes Ineses Voikas palīdze.
Latvijas Antropologu biedrības biedre no 2011. gada. Centra "MARTA" biedre no 2018. gada.
Dzelzceļa līnija Podgorica—Škodra
Nākotnes plāni
Pastāv divi savstarpēji pretrunīgi plāni par pasažieru satiksmes atklāšanu šai līnijā (kuras perspektīvas pasliktina fakts, ka no pašas Škodras ejošā līnija uz valsts vidieni kopš 2020. gada nav lietojama daļā tās garuma) un par līnijas tehnisku pārbūvi pa saīsinātu maršrutu pāri Škodras ezera līcim.
Grīnfelda aizsardzība
To klasificē pie pusslēgtām atklātnēm ar Šaha atklātņu enciklopēdijas kodiem D70 līdz D99.
Lakšadvīpa
Lakšadvīpa (, Lakṣadvīp;, Lakshadīb) ir Indijas savienības teritorija (administratīvā vienība) Indijas okeānā. To veido Lakšadvīpu salu arhipelāgs no 200 līdz 440 km uz dienvidrietumiem no Indijas subkontinenta. Salu kopējā platība ir 32 km², bet kopā ar lagūnām platība sasniedz 4200 km², savukārt ar teritoriālajiem ūdeņiem — 20 000 km². Lakšadvīpas administratīvais centrs ir Kavarati, lai gan Amini dzīvo vairāk cilvēku.
Baužmala
Ciema apkārtnē atrodas ūdenstilpes Mazais Bauzis, Lielais Bauzis. Valsts aizsargājamie kultūras pieminekļi ciema apkārtnē: Mazgaidēnu senkapi.
Speciālās aizņēmuma tiesības
SDR valūtu kursa aprēķināšana
SDR valūtas vērtību nosaka, summējot galveno valūtu groza (ASV dolāra, eiro, Japānas jenas, sterliņu mārciņu un Ķīnas juaņas vērtības ASV dolāros, pamatojoties uz tirgus maiņas kursiem. SDR valūtas vērtība tiek aprēķināta katru dienu (izņemot SVF brīvdienas vai ikreiz, kad SVF ir slēgts uzņēmējdarbībai), un novērtēšanas grozs tiek pārskatīts un koriģēts reizi piecos gados.